techiaith/cofnodycynulliad_en-cy huggingface dataset:
English: Just to explain, or to seek an explanation, at the beginning of your comments, you said that every private-public partnership promoted the public interest. Do you think that MIM is better at safeguarding the public interest than PFI?
Welsh: Jest i egluro - i chwilio am eglurhad, ar ddechrau eich sylwadau chi, mi ddywedoch chi fod pob partneriaeth cyhoeddus preifat yn hyrwyddo budd y cyhoedd. Ydych chi'n meddwl bod MIM yn well am warchod buddiannau'r cyhoedd na PFI?
English: Okay. A couple of other specific questions: MIM provides the ability for third-party equity funding competitions for a portion of equity at the preferred-bidder stage. Why has that been included in the model, do you think, and what are the advantages of that?
Welsh: Ocê. Cwpwl o gwestiynau penodol eraill: mae MIM yn rhoi'r gallu ar gyfer cystadlaethau ariannu third-party equity ar gyfer rhan o'r ecwiti ar y cam lle mae'r cynigydd sy'n cael ei ffafrio yn cael ei ddewis. Pam fod hynny wedi cael ei gynnwys yn y model, dŷch chi'n meddwl, a beth ydy manteision hynny?
English: So, thank you very much to the three of you. Thank you.
Welsh: So, diolch yn fawr iawn i'r tri ohonoch chi. Diolch yn fawr.
English: Thank you very much, Chair. I welcome the words of the Counsel General this morning. May I also welcome the supportive comments made by Suzy Davies in terms of these amendments? I understand, of course, naturally, what the Counsel General has said, and, as he is proposing that we work together to bring something comprehensive forward on the same lines, then naturally I do accept that offer. And so I do not wish to move my amendments in the light of what the Counsel General has said, and the fact that we can collaborate, when we go on to Stage 3, to ensure that these issues of accessibility that are vitally important do see the light of day. Thank you very much.
Welsh: Diolch yn fawr, Cadeirydd. Dwi'n croesawu geiriau'r Cwnsler Cyffredinol y bore yma. Gallaf i hefyd groesawu sylwadau cefnogol Suzy Davies ym materion y gwelliannau hyn? Dwi'n deall, wrth gwrs, yn naturiol, beth mae'r Cwnsler Cyffredinol wedi'i ddweud, ac, yn naturiol, gan ei fod e'n cynnig gweithio efo'n gilydd i ddod â rhywbeth cynhwysfawr gerbron ar hyd yr un llinellau, yn naturiol dwi'n derbyn hynna. Ac felly nid wyf eisiau symud fy ngwelliannau yn wyneb beth mae'r Cwnsler Cyffredinol wedi'i ddweud, a'r ffaith ein bod ni'n gallu cydweithio, pan awn ni ymlaen i Gyfnod 3, i wneud yn siŵr bod yr elfennau yma o hygyrchedd, sydd yn hanfodol bwysig, yn cael gweld golau dydd. Diolch yn fawr.
English: No, for the same reasons, the same argument stands now, because as I mentioned earlier, both of these amendments are very similar to each other, and so the same argument is pertinent, and I'm very content with what the Counsel General has said with regard to collaborating in future to ensure that we do see something similar in the next stage. Thank you.
Welsh: Na, am yr un un rhesymau, yr un un ddadl sydd yn dal, achos fel y gwnes i grybwyll eisoes, mae'r ddau welliant hyn yn debyg iawn i'w gilydd, ac mae'r un un ddadl yn dal, ac rwy'n hapus iawn efo beth mae'r Cwnsler Cyffredinol wedi'i ddweud ynglŷn â chydweithio yn y dyfodol i wneud yn siŵr ein bod ni'n gweld rhywbeth tebyg yn y cyfnod nesaf. Diolch yn fawr.
English: The first item on our agenda this week is questions to the First Minister, and the first question is from Dai Lloyd.
Welsh: Yr eitem gyntaf ar ein hagenda ni yr wythnos yma yw'r cwestiynau i'r Prif Weinidog, ac mae'r cwestiwn cyntaf gan Dai Lloyd.
English: We continue to work with partners across Wales, particularly in South Wales West, to develop a strong and positive future for the marine energy industry whilst preserving our rich marine biodiversity. Tidal energy remains an area in which Wales could lead the world.
Welsh: Rydyn ni'n parhau i weithio gyda phartneriaid trwy Gymru, yn enwedig yng Ngorllewin De Cymru, i ddatblygu dyfodol cryf a phositif i'r diwydiant ynni môr tra'n cadw bio-amrywiaeth cyfoethog yn ein moroedd. Mae ynni llanw yn dal i fod yn faes y gallai Cymru arwain y byd ynddo.
English: Thank you very much for that response. As you know, in a meeting of the scrutiny of the First Minister committee recently, I raised my concern that the world's first test centre for the development of materials for tidal energy is now being built in Scotland. There is a risk that we in Wales are losing momentum, therefore, in terms of putting ourselves in the vanguard in this field. The Swansea bay tidal lagoon is an opportunity for Wales to become a global leader, but with the London Government having turned its back on Wales once again, the Welsh Government, in my view, needs to show clear leadership on this issue. Now, with the work of the Swansea bay region task and finish group coming to end, it was suggested that something may emerge from that that would seek support from the Welsh Government. Can you expand on any recent discussions on this point, and to what extent is the Welsh Government considering co-production in this regard?
Welsh: Diolch yn fawr am yr ateb yna. Ac fel rydych chi'n gwybod, mewn cyfarfod o bwyllgor craffu, arnoch chi, y Prif Weinidog, yn ddiweddar, fe wnes i godi fy mhryder bod canolfan brawf cyntaf y byd o ddatblygu deunyddiau ac adeileddau ar gyfer ynni'r llanw yn cael ei hadeiladu yn yr Alban nawr. Mae yna risg ein bod ni yma yng Nghymru yn colli momentwm, felly, o ran gosod ein hunain fel arweinwyr yn y maes. Mae morlyn llanw bae Abertawe yn gyfle i Gymru ddod yn arweinydd byd, ond gyda Llywodraeth Llundain wedi troi ei chefn ar Gymru unwaith eto, mae angen i Lywodraeth Cymru, yn fy marn i, ddangos arweiniad clir ar hyn. Nawr, gyda gwaith grŵp gorchwyl a gorffen rhanbarth bae Abertawe bellach yn dod i ben, awgrymwyd y gallai fod rhywbeth yn deillio o hynny a fyddai'n edrych am gefnogaeth Llywodraeth Cymru. A allwch ymhelaethu ar drafodaethau diweddar ar y pwynt yma, ac i ba raddau y mae Llywodraeth Cymru yn ystyried cydgynhyrchu yn hyn o beth?
English: May I thank Dai Lloyd for that question? I remember the question that he posed at the scrutiny committee. Of course, we continue to work with the city council's taskforce, and we look forward to receiving its report when it's ready. As has been true over the years, the Welsh Government is ready to participate in the project and to contribute to the capital costs of building the Swansea bay tidal lagoon. The problem, of course, Llywydd, is with the cost of the electricity. In that field, it is the responsibility of the United Kingdom Government to announce a scheme that can support the sector with the electricity costs. It is the United Kingdom Government that commissioned the report initially, so they must be accountable for not implementing the clear recommendations of their own report.
Welsh: Diolch yn fawr i Dai Lloyd am y cwestiwn yna. Dwi'n cofio'r cwestiwn yr oedd e'n codi gyda fi yn y pwyllgor craffu, ac, wrth gwrs, rydym ni'n parhau i weithio gyda thasglu cyngor y ddinas, ac rydym ni'n edrych ymlaen at dderbyn ei adroddiad pan fydd yn barod. Fel rydym ni wedi bod dros y blynyddoedd nawr, mae Llywodraeth Cymru yn barod i gymryd rhan yn y prosiect, i gynnig, fel rydym ni wedi dweud, cyfrannu tuag at gostau cyfalaf adeiladu morlyn bae Abertawe. Y broblem, Llywydd, yw, wrth gwrs, y gost - cost y trydan. Ac yn y maes yna, cyfrifoldeb Llywodraeth y Deyrnas Unedig yw e i gyhoeddi cynllun sy'n gallu helpu'r sector gyda'r costau trydan. Llywodraeth y Deyrnas Unedig wnaeth gomisiynu'r adroddiad i ddechrau. Rhaid iddyn nhw fod yn atebol am beidio gweithredu argymhellion clir ei adroddiad nhw ei hunain.
English: First Minister, I recently chaired a policy forum. Tidal Lagoon Power were there and they spoke about the work that they're doing to encourage businesses to buy energy from them in order to provide a future for the lagoon project. Welsh Government's national procurement service states that it collaborates with public organisations to use collective buying power to get a good deal for Wales, whether it's supply teachers, fuel, computers or sandwiches. Now, we know that the strike price is a question that has threatened this project. So, how can the work done on the national procurement service here on collective buying help make the case to organisations that it could be good value to buy energy from a tidal energy source like the Swansea bay tidal lagoon?
Welsh: Prif Weinidog, cadeiriais fforwm polisi yn ddiweddar. Roedd Tidal Lagoon Power yno ac yn siarad am y gwaith y maen nhw'n ei wneud i annog busnesau i brynu ynni ganddyn nhw er mwyn rhoi dyfodol i'r prosiect morlynnoedd. Mae gwasanaeth caffael cenedlaethol Llywodraeth Cymru yn dweud ei fod yn cydweithio â sefydliadau cyhoeddus i ddefnyddio grym prynu cyfunol i sicrhau bargen dda i Gymru, boed hynny yn athrawon cyflenwi, yn danwydd, yn gyfrifiaduron neu'n frechdanau. Nawr, rydym ni'n gwybod bod y pris taro yn gwestiwn sydd wedi bygwth y prosiect hwn. Felly, sut gall y gwaith a wnaed ar y gwasanaeth caffael cenedlaethol yma ar brynu cyfunol helpu i ddadlau'r achos i sefydliadau y gallai fod yn werth da am arian prynu ynni o ffynhonnell ynni'r llanw fel morlyn llanw bae Abertawe?
English: Well, Llywydd, I understand the point that Suzy Davies is making, and I've heard arguments made by those involved in the scheme in Swansea that the way to deal with the failure of the UK Government to have a contract-for-difference approach to the electricity that will be produced by any lagoon is to spread the cost of that amongst a large number of public and private sector buyers of that electricity. And I understand the case that they are making. But, surely, the real answer is that the UK Government should recognise that this was always to be a demonstration project, that it is inevitable in nascent technologies that the price of electricity produced would be higher than it otherwise would be in the marketplace, and, just as previous Governments were willing to do in the fields of solar and wind, that they must find a tariff for marine energy - not simply tidal lagoon technology, but marine energy - that allows those new technologies to be attempted and, as we would see it, to thrive here in Wales. That's the right way to do it. Spreading the cost amongst public and private sector buyers here in Wales will only go so far, and will, in the end, result in Welsh citizens having to subsidise a cost that always ought to have been the responsibility of the UK Government.
Welsh: Wel, Llywydd, rwy'n deall y pwynt y mae Suzy Davies yn ei wneud, ac rwyf i wedi clywed dadleuon yn cael eu gwneud gan y rhai sy'n rhan o'r cynllun yn Abertawe mai'r ffordd i ymdrin â methiant Llywodraeth y DU i gael dull contract gwahaniaeth o ymdrin â'r trydan a fydd yn cael ei gynhyrchu gan unrhyw forlyn yw rhannu cost hynny ymhlith nifer fawr o brynwyr sector cyhoeddus a phreifat y trydan hwnnw. Ac rwy'n deall y ddadl y maen nhw'n ei gwneud. Ond, siawns mai'r ateb gwirioneddol yw y dylai Llywodraeth y DU gydnabod mai prosiect arddangos oedd hwn i fod erioed, ei bod yn anochel mewn technolegau egin y byddai pris y trydan a gynhyrchir yn uwch nag y byddai fel arall yn y farchnad, ac, yn union fel yr oedd Llywodraethau blaenorol yn barod i'w wneud ym meysydd ynni'r haul a'r gwynt, bod yn rhaid iddyn nhw ddod o hyd i dariff ar gyfer ynni'r môr - nid dim ond technoleg morlyn llanw, ond ynni'r môr - sy'n caniatáu i'r technolegau newydd hynny gael eu ceisio ac, fel y byddem ni'n ei weld, i ffynnu yma yng Nghymru. Dyna'r ffordd iawn o'i wneud. Mae faint y gall rhannu'r gost ymhlith prynwyr sector cyhoeddus a phreifat yma yng Nghymru ei gyflawni yn gyfyngedig, a bydd, yn y diwedd, yn golygu y bydd yn rhaid i ddinasyddion Cymru ddarparu cymhorthdal i gost y dylai fod Llywodraeth y DU wedi bod yn gyfrifol amdani o'r cychwyn.
English: First Minister, Dai Lloyd pointed out that the energy proposals of the tidal lagoon could create a new sector of industry across the south Wales region and, clearly, also support other industries there, including the steel plant in Port Talbot. Following last Friday's announcement of the joint venture collapse that is likely to happen between Tata and Thyssenkrupp, this is now a possibility of actually where we can see steel being used from the Port Talbot plant in a project that would give benefits not just to the region, but to the whole of Wales with energy. Will you therefore go back to the UK Government with the message that this is a possibility of how the UK Government can help the steel industry, as well as the tidal lagoon and tidal energy?
Welsh: Prif Weinidog, tynnodd Dai Lloyd sylw at y ffaith y gallai cynigion ynni'r morlyn llanw greu sector newydd o ddiwydiant ar draws rhanbarth de Cymru ac, yn amlwg, cefnogi diwydiannau eraill yno hefyd, gan gynnwys y gwaith dur ym Mhort Talbot. Yn dilyn y cyhoeddiad ddydd Gwener diwethaf am fethiant y fenter ar y cyd sy'n debygol o ddigwydd rhwng Tata a Thyssenkrupp, mae hyn yn bosibilrwydd erbyn hyn o sut y gallwn ni weld dur yn cael ei ddefnyddio o waith Port Talbot mewn prosiect a fyddai'n cynnig manteision nid yn unig i'r rhanbarth, ond i Gymru gyfan gydag ynni. A wnewch chi fynd yn ôl at Lywodraeth y DU felly gyda'r neges bod hwn yn bosibilrwydd o sut y gall Llywodraeth y DU helpu'r diwydiant dur, yn ogystal â'r morlyn llanw ac ynni'r llanw?
English: I want to thank the Member for making that important point, and for taking the opportunity, which I know he does whenever he has that opportunity, to speak up for the steel industry across Wales and in his own constituency. The case for the tidal bay lagoon was never in the relatively small number of jobs that were directly to be involved in the project - that's a point that the Secretary of State for Wales tried to make when trying to excuse the UK Government's decision not to go ahead with the scheme. The jobs were always to be created in those supply chains and those other manufacturing possibilities that go with a new industry that can be born here in Wales. And of course there will be potential for Welsh-produced steel to be used in that construction. And I'm very happy to give the Member an undertaking that we will write again to the UK Government, making the case that he's just put to me, in this new context.
Welsh: Hoffwn ddiolch i'r Aelod am wneud y pwynt pwysig yna, ac am fanteisio ar y cyfle, y gwn ei fod yn ei wneud pryd bynnag y caiff y cyfle hwnnw, i siarad ar ran y diwydiant dur ledled Cymru ac yn ei etholaeth ei hun. Nid oedd y ddadl o blaid y morlyn ynni'r llanw erioed yn ymwneud â'r nifer gymharol fach o swyddi a fyddai'n gysylltiedig â'r prosiect yn uniongyrchol - mae hwnnw'n bwynt y ceisiodd Ysgrifennydd Gwladol Cymru ei wneud wrth geisio esgusodi penderfyniad Llywodraeth y DU i beidio â bwrw ymlaen â'r cynllun. Roedd y swyddi bob amser yn mynd i gael eu creu yn y cadwynau cyflenwi hynny a'r posibiliadau gweithgynhyrchu eraill hynny sy'n mynd law yn llaw â diwydiant newydd y gellir ei sefydlu yma yng Nghymru. Ac wrth gwrs, bydd potensial i ddur a gynhyrchir yng Nghymru gael ei ddefnyddio yn y gwaith adeiladu hwnnw. Ac rwy'n hapus iawn o wneud ymrwymiad i'r Aelod y byddwn ni'n ysgrifennu unwaith eto at Lywodraeth y DU, gan wneud y ddadl y mae newydd ei gwneud i mi, yn y cyd-destun newydd hwn.
English: I thank the Member for that question. Services available to people in Wales with haemophilia include specialist physiotherapy, psychology, social services and access to latest treatments. In addition, the Welsh infected blood support scheme provides a package of financial and other measures for people affected by infected blood.
Welsh: Diolch i'r Aelod am y cwestiwn yna. Mae'r gwasanaethau sydd ar gael i bobl yng Nghymru sydd â hemoffilia yn cynnwys ffisiotherapi arbenigol, seicoleg, gwasanaethau cymdeithasol a mynediad at driniaethau diweddaraf. Hefyd, mae cynllun cymorth gwaed heintiedig Cymru yn darparu pecyn o fesurau ariannol a mesurau eraill ar gyfer pobl sydd wedi eu heffeithio gan waed heintiedig.
English: First Minister, as part of the inquiry work taking place here in Wales, could you provide some clarity, perhaps, as to when pharmaceutical professionals in Wales could be expected to administer the trialled recombinant, laboratory-made factor products such as Fc-fusion, PEGylation and albumin fusion, and also advise what work this Government is doing with patients here in Wales in terms of communication as to how these drugs might actually make a big difference to their lives going forward?
Welsh: Prif Weinidog, yn rhan o'r gwaith ar yr ymchwiliad sy'n cael ei wneud yma yng Nghymru, a allech chi roi rhywfaint o eglurder, efallai, ynghylch pryd y gellid disgwyl i weithwyr fferyllol proffesiynol yng Nghymru ddarparu'r cynnyrch ffactor ailgyfunol a wnaed mewn labordy a dreialwyd, fel Fc-fusion, PEGylation ac ymasiad albwmin, a hefyd hysbysu pa waith y mae'r Llywodraeth hon yn ei wneud gyda chleifion yma yng Nghymru o ran cyfathrebu ynghylch sut y gallai'r cyffuriau hyn wneud gwahaniaeth mawr i'w bywydau yn y dyfodol?
English: Well, Llywydd, on 6 March, my colleague Vaughan Gething provided a written statement to the Assembly, setting out a fair and comprehensive package of additional support for families and individuals here in Wales. We believe that that went some way to meeting the concerns of those families. I'm happy to write to the Member on the specific question of when pharmaceutical professionals will be able to administer new forms of drug therapy, but we have been talking in this question about something more fundamental than that. We've been talking about financial support to people who have been infected by a failure on the part of the national health service nearly 40 years ago that will allow them to live decent lives at this point in their life cycle, and, while there are other things that we want to do, that fundamental issue deserves to be tackled right across this Chamber.
Welsh: Wel, Llywydd, ar 6 Mawrth, darparodd fy nghydweithiwr Vaughan Gething ddatganiad ysgrifenedig i'r Cynulliad, yn cyflwyno pecyn teg a chynhwysfawr o gymorth ychwanegol i deuluoedd ac unigolion yma yng Nghymru. Rydym ni'n credu bod hynny wedi gwneud cryn dipyn i ymateb i bryderon y teuluoedd hynny. Rwy'n hapus i ysgrifennu at yr Aelod am y cwestiwn penodol ynghylch pryd y bydd gweithwyr fferyllol yn gallu darparu mathau newydd o therapi cyffuriau, ond rydym ni wedi bod yn trafod rhywbeth mwy sylfaenol na hynny yn y cwestiwn hwn. Rydym wedi bod yn trafod cymorth ariannol i bobl a heintiwyd gan fethiant ar ran y gwasanaeth iechyd gwladol bron i 40 mlynedd yn ôl a fydd yn caniatáu iddyn nhw fyw bywydau gweddus ar yr adeg hon yn eu bywydau, ac, er bod pethau eraill yr ydym ni eisiau eu gwneud, mae'r mater sylfaenol hwnnw'n haeddu sylw ar draws y Siambr hon.
English: Diolch, Llywydd. First Minister, a month ago you told the BBC that in the event of a crash-out Brexit, there would be food products that would not be available to the public in supermarkets. You said you didn't believe that this would lead to food shortages to individuals, but that the economic impact would be devastating to the food sector, particularly to businesses relying on fresh produce. Can you confirm that every frozen and chilled storage warehouse in Wales is already full to capacity, even with the current Brexit delay?
Welsh: Diolch, Llywydd. Prif Weinidog, fis yn ôl, dywedasoch wrth y BBC y byddai cynhyrchion bwyd na fyddent ar gael i'r cyhoedd mewn archfarchnadoedd mewn achos o Brexit heb gytundeb. Dywedasoch nad oeddech chi'n credu y byddai hyn yn arwain at brinder bwyd i unigolion, ond y byddai'r effaith economaidd yn aruthrol i'r sector bwyd, yn enwedig i fusnesau sy'n dibynnu ar gynnyrch ffres. A allwch chi gadarnhau bod pob warws storio cynhyrchion wedi'u rhewi a'u hoeri yng Nghymru eisoes yn llawn i'r ymylon, hyd yn oed gyda'r oedi presennol i Brexit?
English: Well, the Member makes the important point, Llywydd. I repeat what I said a while ago, that as far as the shops are concerned, people will not have the range and the choice of products that they have come to enjoy during our membership of the European Union if we leave the European Union without a deal. And those in Wales who rely on producing food that is exported to the European Union will equally find their businesses put at risk if they suddenly face new barriers - not of tariffs but of the non-tariff variety - that will mean that there will be a very significant threat to large parts of Welsh food producers. I don't want to give the Member a definitive answer without being certain that I have it properly in front of me, but my understanding is probably close to what he was suggesting - that the food sector is already using whatever capacity it has to prepare against the day when we leave the European Union without a deal.
Welsh: Wel, mae'r Aelod yn gwneud y pwynt pwysig, Llywydd. Ailadroddaf yr hyn a ddywedais ychydig yn ôl, sef, cyn belled ag y mae'r siopau yn y cwestiwn, ni fydd gan bobl yr amrywiaeth a'r dewis o gynnyrch y maen nhw wedi dod i'w mwynhau yn ystod ein haelodaeth o'r Undeb Ewropeaidd os byddwn yn gadael yr Undeb Ewropeaidd heb gytundeb. A bydd y rhai hynny yng Nghymru sy'n dibynnu ar gynhyrchu bwyd sy'n cael ei allforio i'r Undeb Ewropeaidd yn gweld bod eu busnesau mewn perygl i'r un graddau os byddan nhw'n wynebu rhwystrau newydd yn sydyn - nid o ran tariffau ond o'r math nad ydynt yn dariffau - a fydd yn golygu y bydd bygythiad sylweddol iawn i rannau helaeth o gynhyrchwyr bwyd Cymru. Nid wyf i eisiau rhoi ateb pendant i'r Aelod heb fod yn sicr ei fod gen i o fy mlaen yn iawn, ond mae'n debyg bod fy nealltwriaeth yn agos at yr hyn yr oedd ef yn ei awgrymu - bod y sector bwyd eisoes yn defnyddio pa bynnag gapasiti sydd ganddo i baratoi ar gyfer y diwrnod pan fyddwn ni'n gadael yr Undeb Ewropeaidd heb gytundeb.